**Pohađanje pripremne nastave za polaganje i dobijanje ÖSD jezičke i ispitne licence**

**Učenici se i ove školske godine mogu pripremati za polaganje ÖSD ispita na različitim nivoima za sticanje sertifikata nemačkog jezika kao stranog!**

Odlučili smo se za pokretanje ovog projekta, jer smo želeli da ponudimo učenicima mogućnost da poseduju međunarodno priznate sertifikate koji važe doživotno, a koji bi im im bili veoma korisni prilikom upisa na fakultet u zemljama nemačkog govornog područja, preseljenja, apliciranja za posao u Nemačkoj, Austriji i Švajcarskoj ili za posao koji zahteva znanje ovog jezika i sl.

**Dobijeni sertifikati su međunarodno priznati i potvrđuju stepen jezičke kompetencije kada je u pitanju nemački jezik kao strani i u skladu su sa Zajedničkim evropskim okvirom.**

Zašto smo odabrali ÖSD ispite?

ÖSD ispiti sastoje se iz četiri dela i po formatu su slični ispitima koje učenici naše škole polažu kada su u pitanju drugi strani jezici.

ÖSD sertifikati dele se na:

ÖSD A1

ÖSD A2

ÖSD B1

ÖSD B2

ÖSD C1

ÖSD C2

Uokviru dodatnih časova iz nemačkog jezika, učenici ce ciljano pripremaju za polaganje ispita u cilju dobijanja sertifikata.

**ZA PRVI I DRUGI RAZRED OSNOVNE ŠKOLE**

Na dodatnim časovima nemačkog jezika učenici će:

* učiti kroz igru i pesmu
* proširiti sav vokabular rađen na redovnim časovima
* brže savladati latinicu i pravila pisanja na nemačkom jeziku
* brže savladati tehniku tečnog i lepog čitanja
* uz razna audio-vizuelna sredstva i fonetske vežbe steći osećaj za pravilno akcentovanje reči i oponašanja rečenične melodije, tipične za nemački jezik
* biti upoznati sa osnovnim gramatičkim pravilima kroz raznovrzne jezičke igre

**ZA OSTALE RAZREDE, UKLJUČUJUĆI TREĆI I ČETVRTI**

Nakon dodatnih časova za **A1** početni nivo učenici će biti u stanju da:

* tečno čitaju i pišu na nemačkom jeziku
* se predstave I učtivo pozdrave
* speluju svoje ime na nemačkom jeziku
* postave jednostavna pitanja I daju odgovore na njih
* razumeju telefonske brojeve i cene
* pitaju za cenu
* naruče hranu i piće u restoranu
* predstave svoju porodicu i svoje prijatelje
* opišu šta drugi ljudi rade
* navedu omiljenu aktivnost u slobodno vreme
* pitaju kada nešto ne razumeju
* vode jednostavne razgovore sa vršnjacima
* četuju sa svojim prijateljima
* razgovaraju o školi, slobodnom vremenu, porodici itd.

Nakon dodatnih časova za **A2** nivo učenici će biti u stanju da:

* razumeju jednostavne diskusije i intervjue
* pričaju o svojim željama i snovima
* iznose pretpostavke na nemačkom
* formulišu svoje mišljenje o raznim temama
* postave dodatna pitanja kada im je pomoć potrebna
* oslove druge osobe kako bi stupili u kontakt sa njima
* idu u kupovinu u Austriji ili Nemačkoj
* iznose predloge
* pišu mejlove i poruke

Nakon dodatnih časova za **B1** nivo učenici će biti u stanju da:

* razumeju referat ili kratku prezentaciju
* razumeju govornike kojima je nemački maternji jezik i koji govore normalnim tempom u svakodnevnim situacijama
* pozovu nekoga i da sami prihvate poziv
* sa svojim prijateljima dogovore mesto sastanka
* prepričaju kratku priču
* formulišu čestitke na nemačkom jeziku povodom proslava i praznika
* pričaju o filmu ili pozorišnoj predstavi
* ciljano traže informacije u nemačkim tekstovima
* prepoznaju razlike u govoru Švajcaraca, Nemaca i Austrijanaca
* daju opsežne savete i predloge
* argumentovano diskutuju (za i protiv)
* postave detaljnija pitanja vezana za dogovore
* u pisanoj formi iznesu svoj stav o poznatim temama
* opišu jednostavnu statistiku na nemačkom

Nakon dodatnih časova za **B2** nivo učenici će biti u stanju da:

* nekoga intervjuišu
* izraze nesuglasice na nemačkom
* bez problema i tečno nekoliko minuta opisuju osobu ili događaj sa prijateljima
* formulišu svoje mišljenje o kompleksnijim temama
* nekoga kritikuju
* formulišu predloge o poboljšanju
* sa drugim učenicima razmenjuju savete za učenje
* razumeju i poduže, autentične tekstove
* pišu poluformalna pisma i mejlove
* napišu ili ispričaju svoju opširnu biografiju

Nakon dodatnih časova za **C1** nivo učenici će biti u stanju da:

* dobro razumeju emisije na radiju
* u detalje razumeju razne televizijske emisije
* dokažu svoje znanje nemačkog jezika i u neprijatnim situacijama
* detaljno opišu i okarakterišu sebi poznate osobe
* pregovaraju na nemačkom jezikom
* skoro uvek svojim rečnikom na nemačkom jeziku izraze baš ono što žele
* u detalje razumeju skoro sve tekstove i priloge za slušanje o kompleksnim temama
* čitaju i razumeju kompleksnije tekstove, a da ne zastaju kod nepoznatih reči

Koordinator projekta i profesor nemačkog jezika,

Ena Stojanović

ena.stojanovic@boskovic.edu.rs